system
Răspunde în limba română, în stilul Wikipedia, cat mai corect gramatical.
user
Spune-mi informații despre 1092.
assistant

Anul 1092 (MXCII) a fost un an bisect al calendarului iulian.

Evenimente 
 21 aprilie: Printr-o bulă, papa Urban al II-lea ridică episcopatul de Pisa la rang de arhiepiscopat și extinde suveranitatea asupra Corsicăi și Sardiniei.
 15 mai: Căsătoria regelui Filip I al Franței cu Bertrade de Montfort, după ce o alungase pe Berta de Olanda, provoacă protestul episcopului Yves de Chartres, care este aruncat în închisoare; este eliberat în urma intervenției papei Urban al II-lea, care îl condamnă pe rege.
 9 octombrie: Califul fatimid din Egipt, al-Mustansir Billah, trimite pe noul patriarh de Alexandria, Mihail de Itfiyah în ambasadă în Ethiopia, pentru a solicita împăratului ethiopian se renunțe la deturnarea apelor Nilului.
 14 octombrie: Secta asasinilor ucide pe vizirul selgiucid Nizam al-Mulk.
29 octombrie: Instigați de cadi-ul Ibn Yahhaf, partizanii din Valencia ai almoravizilor preiau puterea și îl asasinează pe regele al-Qadir.
5 noiembrie: La moartea sultanului Malik Șah, vastul imperiu al selgiucizilor (care se întindea de la Taurus până la frontierele Arabiei și Indiei) se divide între cei patru fii ai săi: Mahmud devine sultan de Bagdad, Barkyaruq domnește în Irak și estul Iranului, Sanjar în Transoxania și Horasan, iar Muhammad I în Azerbaidjan; aflat în închisoare, Kilidj Arslan, fiul conducătorului selgiucid de Rum, se eliberează și vine în Anatolia, înscăunându-se ca sultan de Rum, cu sediul la Iconium.

Nedatate 
 octombrie: Împăratul Henric al IV-lea este nevoit să ridice asediul asupra Canossei, apărate de contesa Matilda de Toscana; recunoscându-se înfrânt de către coaliția orașelor italiene, împăratul se retrage în Germania, lăsând la comanda trupelor pe fiul său Conrad, care trece însă de partea Matildei.
Emirul Zachas din Smyrna îi propune o alianță matrimonială lui Kilidj Arslan, îndreptată împotriva Bizanțului.
Genovezii și pisanii pun la dispoziția regelui Alfonso al VI-lea al Castiliei o flotă pentru a lupta împotriva maurilor din Spania; expediția lor asupra Tortosei eșuează, în vreme ce Alfonso conduce o expediție asupra Valenciei; almoravizii preiau inițiativa, cucerind Aledo, Denia, Jativa și Alcira.
 Intenționând să îl elimine pe Abu'l-Qasim, regent al selgiucizilor din Rum, sultanul Malik Șah încheie o alianță cu Bizanțul.
 Împăratul bizantin Alexios I Comnen realizează o reformă monetară.
 Regatul Angliei anexează Cumbria, teritoriu obținut de la regatul celtic din Strathclyde, în Scoția.

Arte, științe, literatură și filozofie 
 9 mai: Este consacrată catedrala din Lincoln, în Anglia.
 Savantul și omul de stat chinez Su Song publică "Xin Yi Xiang Fa Yao", un tratat referitor la orologiul din Kaifeng, incluzând și un atlas ceresc.

Înscăunări 
 14 ianuarie: Conrad I, rege al Boemiei (1092)
 6 septembrie: Bretislaus al II-lea, rege al Boemiei (1092-1100)
18 noiembrie: Barkyaruq, conducător selgiucid în Irak (1092-1105)
 18 noiembrie: Mahmud I of Great Seljuk, sultan selgiucid în Bagdad (1092-1094)
18 noiembrie: Kilij Arslan I, sultan selgiucid de Rum (1092-1107)
 18 noiembrie: Sanjar, conducător selgiucid în Transoxania.
 Berthold al II-lea, duce de Suabia.

Nașteri 
 Abraham ibn Ezra (d. 1167).
 Petru Venerabilul, sfânt și abate francez (d. 1156).

Decese 
 14 ianuarie: Vratislav al II-lea, rege al Boemiei (n. ?)
 6 septembrie: Conrad I, rege al Boemiei (n. ?)
 14 octombrie: Nizam al-Mulk, vizir selgiucid (n. 1018)
 29 octombrie: Al-Qadir, rege maur din Valencia (n. ?)
 19 noiembrie: Malik Șah I, sultan selgiucid (n. 1055).
 Filaret Brachamios, general bizantin de origine armeană (n. ?)
Zachas, emir de Smyrna (n. ?)

Vezi și 
 Listă de conducători de stat din 1092

1092